**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 116/22.05.2017 г.**

Днес 22.05.2017 г. в 12.00 часа, в гр. Монтана, ОИК – Монтана проведе заседание. На него присъстваха: /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Камелия Александрова, Цена Димитрова, Ивайло Иванов Георгиев/ единадесет от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Предсрочно прекратяване пълномощията на общински съветник от квотата на ПП „ГЕРБ” и обявяване за общински съветник следващия в листата кандидат в община Монтана;
2. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ МОНТАНА единодушно и поименно,

РЕШИ:

ПРИЕМА проекта за дневен ред на 22.05.2017 г. както следва:

1. Предсрочно прекратяване пълномощията на общински съветник от квотата на ПП „ГЕРБ” и обявяване за общински съветник следващия в листата кандидат в община Монтана;
2. Разни.

По т.1 от дневния ред докладва г-жа Габриела Димитрова.

С Решение 437 – МИ от 16.05.2017 г. на ОИК – Монтана на основание чл. 458, във връзка с чл. 87, ал. 1,  т. 24 и т.1 от ИК , във вр. с чл. 30, ал. 4, т.4 от ЗМСМА и Решение № 3054-МИ от 01.02.2016 на ЦИК, са прекратени пълномощията на РОСЕН ИВАНОВ БЕЛЧЕВ като общински съветник в община Монтана издигнат от листата на ПП „ГЕРБ”, в проведените местни избори на 25.10.2015 г.

Със същото Решение Общинска избирателна комисия – Монтана е обявила Диана Иванова Ивачева за избрана за общински съветник в община Монтана от листата на ПП „ГЕРБ”.

С вх. № 503/18.05.2017 г. в 11:55 ч. на ОИК – Монтана е получено от Председателя на Общински съвет Монтана приложено заявление от Диана Иванова Иванчева избрана за общински съветник от листата на ПП „ГЕРБ”, ведно с удостоверение № 47/16.05.2017 г. издадено от ОИК – Монтана, което има характер за отказ за встъпване в пълномощия на общински съветник, тъй като същата не е положила клетва съобразно чл. 30, ал. 1 във вр. чл. 32, ал. 1 от ЗМСМА.

      Предвид горното и на основание чл. 458, във връзка с чл. 87, ал. 1,  т. 24 и т.1 от ИК, и Решение № 3054-МИ от 01.02.2016 на ЦИК,

**Р Е Ш И :**

**ОБЯВЯВА ЗА ОБЩИНСКИ СЪВЕТНИК** следващият от листа на ПП „ГЕРБ”, като според броя на получените валидни предпочитания – **109** (Сто и девет), **ИЛИАНА КРАСИМИРОВА ИВАНОВА, с ЕГН …………** се подрежда в листата от ПП „ГЕРБ”.

**АНУЛИРА УДОСТОВЕРЕНИЕ № 47/16.05.2017 г.** издадено от ОИК – Монтана.

**ДА СЕ ИЗДАДЕ** ново удостоверение на **ИЛИАНА КРАСИМИРОВА ИВАНОВА, с ЕГН …………….,** която е обявена за избран за общински съветник в община Монтана, издигнат от ПП „ГЕРБ – приложение № 89 – МИ от изборните книжа.

**ЗАДЪЛЖАВА** председателя на ОИК – Монтана в тридневен срок от обявяването на решението да изпрати препис от него на председателя на Общински съвет - Монтана.

По т. 2 Разни.

Процедурни въпроси бяха разгледани.

С оглед на изложеното повдигнат беше въпроса след приключване дейността и съобразно решение да се изпрани искане до ЦИК за заплащане за определяне на възнаграждения на членовете на ОИК - присъствали на заседанията/ дежурствата, поради което ОИК – Монтана, единодушно и поименно при следното,

ПРОЦЕДУРНО РЕШЕНИЕ:

ДА СЕ изпрати искане до ЦИК за 22.05.2017 г., окомплектовано съобразно решение № 2901-МИ/05.11.2015 г. на ЦИК за заплащане на проведените заседания/ дежурства за всички присъстващи от състава на ОИК – Монтана.

Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов